b'\n_START_ARTICLE_\nMaserati Khamsin\n_START_PARAGRAPH_\nMaserati Khamsin (1974\xe2\x80\x9382) er en fire-seters sportsbil fra den italienske bilprodusenten Maserati._NEWLINE_Navnet "Khamsin" er etter Khamsin-vinden fra den egyptiske \xc3\xb8rken. Modellen var designet av Marcello Gandini hos  Bertone, og erstattet Maserati Ghibli. F\xc3\xb8rste offentlige fremsyning var ved bilmessa i Torino i 1972. Etter ytterligere en visning p\xc3\xa5 Parismessa i 1973 ble det produksjon i 1974._NEWLINE_Den hadde en 4.9-liters V8-motor med en effekt p\xc3\xa5 320 hk.  Siden 1968 hadde Citro\xc3\xabn eid Maserati, s\xc3\xa5 Khamsin ble utstyrt med Citro\xc3\xabns unike hydraulikkl\xc3\xb8sninger for blant annet bremser, styring og clutch._NEWLINE_Omkring 430 Khamsin ble produsert frem til 1982.  Ved en auksjon i T\xc3\xb8nsberg i 1988 ble det meldt to eksemplarer av Khamsin i Norge, mens det i 2013 fantes dobbelt s\xc3\xa5 mange.'